Aquests canvis comporten la necessitat d'estructurar el Departament de Benestar Social i Família d'acord amb el seu àmbit de competències.
Per tot això, de conformitat amb l'article 23 de la Llei 13/2008, del 5 de novembre, de la presidència de la Generalitat i del Govern, i la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya;
A proposta del titular del Departament de Benestar Social i Família i d'acord amb el Govern,
1.1 El Departament de Benestar Social i Família sota la direcció del/de la conseller/a, s'estructura en els òrgans següents:
c) La Direcció General d'Atenció a la Infància i l'Adolescència
d) La Direcció General per a la Immigració
e) La Direcció General de Joventut
f) La Direcció General d'Acció Cívica i Comunitària
1.2 Resten adscrits al Departament de Benestar Social i Família:
a) L'Agència Catalana de la Joventut
b) L'Institut Català de l'Adopció
c) L'Institut Català d'Assistència i Serveis Socials (ICASS)
d) L'Institut Català de les Dones
f) L'Agència de Migracions de Catalunya, en els termes previstos legalment
2.3 Del Gabinet del/ de la Conseller/a en depenen els òrgans següents:
b) Fer el seguiment de l'activitat parlamentària de les altres institucions estatals i en tots els assumptes que interessin el Departament de Benestar Social i Família.
La persona titular de la secretaria general exerceix les funcions que li atribueix la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya, la promoció de l'accessibilitat i supressió de barreres arquitectòniques, i les altres que li assigni la normativa vigent i les encomanades per delegació de la persona titular del Departament.
d) L'Àrea de Promoció de l'Accessibilitat i de Supressió de Barreres Arquitectòniques
4.2 La Direcció de Serveis, té les funcions d'administrar, dirigir el règim interior i gestionar els serveis generals del departament, així com exercir les altres funcions que li delegui la persona titular de la secretaria general del Departament.
De la Direcció de Serveis en depenen els òrgans i àrees que integren la Direcció de Serveis de l'anterior Departament d'Acció Social i Ciutadania
4.3 A l'Assessoria Jurídica, amb rang orgànic de subdirecció general, li corresponen les funcions que preveu la normativa sobre els serveis jurídics de l'Administració de la Generalitat.
L'Assessoria Jurídica de l'anterior Departament d'Acció Social i Ciutadania passa a ser l'Assessoria Jurídica del Departament de Benestar Social i Família.
4.4 El Gabinet Tècnic, assimilat orgànicament a subdirecció general, té les funcions següents:
a) Elaborar instruments per a la planificació i avaluació dels objectius del Departament.
b) Planificar, elaborar i coordinar els informes, estudis i estadístiques en les matèries que són competència del Departament.
c) Supervisar les actuacions del Departament en matèria d'identitat visual i disseny gràfic, publicitat, informació i difusió.
d) Coordinar l'elaboració i execució del Pla de Publicacions del Departament.
e) Dirigir i supervisar l'execució de les actuacions en matèria de polítiques transversals de dones en l'àmbit del Departament, d'acord amb les directrius recollides en els plans aprovats pel Govern, als efectes d'assolir la igualtat efectiva de dones i homes.
El Gabinet Tècnic de l'anterior Departament d'Acció Social i Ciutadania passa a ser el Gabinet Tècnic del Departament de Benestar Social i Família, amb les funcions enumerades anteriorment i amb l'estructura orgànica actual d'acord amb la normativa vigent.
4.5 Corresponen a l'Àrea Promoció de l'Accessibilitat i de Supressió de Barreres Arquitectòniques, configurada com àrea funcional, les funcions següents:
a) Proposar polítiques i criteris normatius per a la promoció i execució de les condicions d'accessibilitat, de supressió de barreres arquitectòniques i de comunicació per aconseguir la igualtat d'oportunitats i no discriminació de les persones amb discapacitat o diversitat funcional.
b) Difondre, informar i assessorar sobre els avenços en l'accessibilitat i supressió de barreres.
c) Impulsar actuacions i estratègies per a la millora en matèria d'accessibilitat i la supressió de barreres, així com proposar i coordinar mesures per a la gestió, manteniment i formació en aquesta matèria.
d) Col·laborar amb les administracions públiques i altres òrgans competents, assessorar i emetre informes que permetin millorar la presa de decisions en aquesta matèria.
e) Fer el seguiment i accions de suport per al compliment de les normes sobre accessibilitat i barreres per part de les diferents administracions públiques i de les seves entitats instrumentals.
f) Assistir al Consell per a la Promoció de l'Accessibilitat i Supressió de Barreres Arquitectòniques i desenvolupar les tasques pròpies de la secretaria tècnica del Consell.
g) Qualsevol altra funció de que li pugui ser encomanada per raó de la matèria.
4.6 Els serveis territorials de l'anterior Departament d'Acció Social i Ciutadania passen a ser els serveis territorials del Departament de Benestar Social i Família mantenint l'assimilació orgànica, dependència, funcions i estructura previstos en la normativa vigent
5.1 Corresponen a la Secretaria de Família, amb rang orgànic de secretaria general en els termes que preveu l'article 11.2 de la Llei 13/1989, de 14 de desembre, les funcions següents:
a) Elaborar les directrius, programar i avaluar les actuacions en matèria de suport a les famílies, d'acord amb l'establer a la Llei 18/2003, de 4 de juliol, de suport a les famílies
b) Vetllar per la realització de les iniciatives del Govern de la Generalitat destinades a donar suport i protecció a les famílies i, consegüentment, per l'actuació coordinada dels diferents departaments de l'Administració de la Generalitat de Catalunya i entitats vinculades en l'àmbit familiar.
c) Col·laborar amb l'administració local per tal de garantir i fomentar l'actuació coordinada i eficaç en matèria de protecció i suport a les famílies.
d) Impulsar, coordinar, i fer el seguiment del pla interdepartamental per a la no discriminació de les persones homosexuals i transsexuals.
e) Impulsar, coordinar i fer el seguiment del pla interdepartamental de la Gent Gran Activa.
f) Qualsevol altra de naturalesa anàloga que li encarregui el titular del Departament.
5.2 De la Secretaria de Família en depenen els òrgans actius i l'àrea funcional adscrits a la fins ara Secretaria de Polítiques Familiars i Drets de Ciutadania.
Direcció General d'Atenció a la Infància i l'Adolescència
6.1 La Direcció General d'Atenció a la Infància i l'Adolescència, té les funcions i estructura establertes al Decret 572/2006, de 19 de desembre, i a la resta de normativa aplicable.
6.2 L'Àrea de Suport als Joves Tutelats i Extutelats, adscrita a la fins ara Secretaria d'Infància i Adolescència, s'adscriu a la Direcció General d'Atenció a la Infància i l'Adolescència.
Direcció General per a la Immigració
Corresponen a la Direcció General per a la Immigració les funcions següents:
a) Proposar al Govern les directrius polítiques en matèria d'immigració.
b) Programar, proposar i avaluar les decisions en matèria d'integració de les persones immigrades.
c) Coordinar la participació de la Generalitat en les decisions de l'Estat sobre immigració d'especial transcendència per a Catalunya, sens perjudici de les competències de la Comissió bilateral Estat-Generalitat.
d) Coordinar l'acció interdepartamental en matèria d'immigració del Govern.
e) Proposar criteris sobre canalització de fluxos migratoris.
f) Impulsar la coordinació en matèria d'immigració amb les altres administracions públiques de Catalunya i coordinar, especialment, el suport de la Generalitat i de l'Estat a les administracions locals i les entitats en matèria d'immigració.
g) Impulsar i coordinar la Comissió Interdepartamental d'Immigració, en els termes establerts per la normativa vigent.
h) Impulsar i coordinar la Taula de Ciutadania i Immigració en els termes establerts per la normativa vigent.
i) Programar, proposar, executar, avaluar i controlar les decisions en matèria de suport al retorn dels catalans emigrats i llurs descendents, així com del retorn voluntari de les persones immigrades als seus països d'origen.
j) Totes aquelles funcions de naturalesa anàloga que li encomani la persona titular del Departament.
8.1 Corresponen a la Direcció General de Joventut les funcions següents:
b) Impulsar, coordinar i fer el seguiment del Pla nacional de la joventut.
c) Dissenyar, executar i avaluar els programes d'actuació del Departament en matèria de joventut, d'acord amb les directrius establertes al Pla nacional de la joventut i a la comissió interdepartamental de polítiques de joventut.
d) Coordinar, fer el seguiment de les actuacions dels diferents Departaments i organismes de la Generalitat en matèria de joventut, en el marc de les directrius del Pla nacional de la joventut i de la comissió interdepartamental de polítiques de joventut.
e) Supervisar l'activitat de l'Agència Catalana de la Joventut establerta pel corresponent contracte programa.
f) Totes les altres que li atribueixen les disposicions vigents i les que li encomani la persona titular del Departament.
8.2 De la Direcció General de Joventut en depèn la Subdirecció General de Joventut de la fins ara Secretaria de Joventut, i la seva estructura adscrita.
Direcció General d'Acció Cívica i Comunitària
9.1 Corresponen a la Direcció General d'Acció Cívica i Comunitària les funcions següents:
a) Fomentar el civisme i la dinamització sociocultural i de lleure.
b) Dirigir i coordinar programes de desenvolupament comunitari, inserció social i de suport a col·lectius.
c) Controlar la gestió i la planificació dels equipaments cívics i la programació de les activitats.
d) Promoure l'associacionisme i el voluntariat.
e) Difondre els serveis de l'Administració a les persones i entitats, mitjançant la xarxa d'oficines d'informació.
f) Promoure la mediació comunitària en l'àmbit dels espais i equipaments cívics.
g) Qualsevol altra funció de naturalesa anàloga que li encomani el titular del Departament
9.2 De la Direcció General d'Acció Cívica i Comunitària en depèn l'estructura que integra les fins ara direccions generals d'Acció Comunitària i d'Acció Cívica de l'anterior Departament de Governació i Administracions Públiques i l'Àrea de Gestió Administrativa de la fins ara Secretaria d'Acció Ciutadana.
Se suprimeixen sense perjudici del que s'indica en aquest Decret:
De l'anterior Departament d'Acció Social i Ciutadania
La Secretaria d'Infància i Adolescència
La Secretaria per a la Immigració
De l'anterior Departament de Governació i Administracions Públiques:
La Secretaria d'Acció Ciutadana
La Direcció General d'Acció Comunitària
La Direcció General d'Acció Cívica
El Gabinet de Coordinació de la Secretaria d'Acció Ciutadana
Se suprimeixen els òrgans actius amb rang inferior a direcció general i les àrees o unitats integrats en els òrgans enumerats anteriorment excepte en aquells casos en que el present Decret els mantingui, sense perjudici del que preveu la disposició transitòria tercera.
La Secretaria de Polítiques Familiars i Drets de Ciutadania de l'anterior Departament d'Acció Social i Ciutadania passa a denominar-se Secretaria de Família.
El Gabinet del/ de la Conseller/a regulat en aquest Decret substitueix el regulat al Decret 572/2006, de 19 de desembre
Totes les referències que la normativa vigent faci al departament d'Acció Social i Ciutadania i al de Governació i Administracions Públiques s'han d'entendre fetes al Departament de Benestar Social i Família quan facin referència a l'àmbit competencial propi d'aquest Departament.
Igualment totes les referències que la normativa vigent faci a òrgans que se suprimeixen o es modifiquen en aquest Decret s'han d'entendre fetes als òrgans que assumeixen les seves funcions o estructura.
El Departament de Benestar Social i Família assumeix els recursos humans i materials vinculats amb les funcions incorporades procedents d'altres departaments.
Pel que fa als serveis centrals d'aquests departaments suprimits o modificats assumirà els recursos esmentats que li corresponguin d'acord amb els altres departaments afectats.
Resten adscrits o es relacionen amb el Departament de Benestar Social i Família les entitats i òrgans col·legiats amb funcions que s'integren dins les competències assumides per aquest Departament.
Les entitats i òrgans esmentats es regulen per la seva normativa específica en tot allò no previst en aquest Decret.
Els negociats directament dependents dels òrgans suprimits en aquest Decret se suprimeixen.
Mentre no s'aprovi i entri en vigor el Decret de reestructuració del Departament de Benestar Social i Família, l'Oficina de Planificació i Avaluació Econòmica resta integrada dins de l'estructura de la Secretaria General d'acord amb la normativa vigent aplicable.
Aquest Decret entra en vigor el mateix dia de la seva publicació en el Diari Oficial de la Generalitat de Catalunya.